L'Ajuntament de Llíria tanca la XI legislatura amb la celebració de l'últim ple
14 de juny de 2023

L'Ajuntament edetà ha celebrat hui l'última sessió plenària de la present legislatura democràtica. L'alcalde Joanma Miguel ha volgut agrair “la dedicació i el compromís pel poble de Llíria de tots els regidors i regidores de la Corporació municipal en este període”.

El pròxim dissabte, 17 de juny, s'obrirà la XII legislatura amb el ple constituent en el qual prendran possessió de la seua acta els 21 membres del Consistori i es procedirà a l'elecció de la persona titular de l'Alcaldia. La sessió es realitzarà a les 11.00 hores el saló de plens de Ca la Vila (Plaça Mayor, 1).

La nova Corporació Municipal estarà conformada per 8 edils del PP, 6 de Compromís-Move, 5 del PSPV-PSOE, i 2 de VOX, formació que entra per primera vegada en l'hemicicle municipal.

La composició del ple en esta legislatura comptarà amb 8 cares noves i les altres 13 repetiran en els seus escons.